EkBass/fiwiki-20250220-pages-articles huggingface dataset:
Parafijivka

Parafijivka () on kaupunkityyppinen taajama Ukrainan Tšernihivin alueella. Parafijivka on osa Prylukyn piiriä. Vuoden 2021 alussa Parafijivkan taajamassa arvioitiin asuvan 2 212 henkeä. == Kuvagalleria == Tiedosto:Parafiivka Sugar Plant.JPG|Parafijivkan sokeritehdas Tiedosto:Parafiivka, Chernihivs'ka oblast, Ukraine - panoramio (4).jpg|Näkymä Parafijivkassa == Lähteet == Luokka:Prylukyn piirin kaupunkityyppiset taajamat
Sribne

Sribne () on kaupunkityyppinen taajama Ukrainan Tšernihivin alueella. Sribne on osa Prylukyn piiriä. Vuoden 2021 alussa Sribnen taajamassa arvioitiin asuvan 3 059 henkeä. == Kuvagalleria == Tiedosto:Данчичева гора.jpg|Joki Sribnessä == Lähteet == Luokka:Prylukyn piirin kaupunkityyppiset taajamat
Talalajivka

Talalajivka () on kaupunkityyppinen taajama Ukrainan Tšernihivin alueella. Talalajivka on osa Prylukyn piiriä. Vuoden 2024 alussa Talalajivkan taajamassa arvioitiin asuvan 1 804 henkeä. == Kuvagalleria == Tiedosto:YWFTRpQ3jjg.jpg|Rakennus Talalajivkassa Tiedosto:Талалаївка.jpg|Näkymä Talalajivkassa == Lähteet == Luokka:Prylukyn piirin kaupunkityyppiset taajamat
Oster

Oster () on kaupunki Ukrainan Tšernihivin alueella Desnajoen varrella. Oster on osa Tšernihivin piiriä. Vuoden 2021 alussa Osterissa arvioitiin asuvan 5 655 henkeä. Oster mainitaan kronikoissa ensimmäisen kerran vuonna 1098. Silloin paikalla oli nimellä Horodets Volodymyr Monomakhin rakentama linnake. 1240 Tataarit tuhosivat linnakkeen. 1569 kaupunki siirtyi Liettuan suuriruhtinaskunnalta Puola-Liettuan haltuun. Kasakkahetmanaatin (1649–1764) aikana Oster oli Pereiaslavin rykmentin aluetta. Oster sai kaupunkioikeudet 1662. == Kuvagalleria == Tiedosto:Юр'їва божниця в Острі.jpg|Rakennus Osterissa Tiedosto:Oster Saint Michael's Church fresco.jpeg|Pyhän Mikaelin kirkon fresko Tiedosto:Будинок Солонини, Остер.JPG|Rakennus Osterissa == Lähteet == Luokka:Tšernihivin alueen kaupungit Luokka:Tšernihivin piiri
Konrad Hubert

Konrad Hubert, Huber, salanimiä Pulbarbus ja Ornipogonis (1507 Bergzaberg, Pfalz, Saksa – 13. huhtikuuta 1577 Strasbourg) oli saksalainen luterilainen teologi, pappi ja virsirunoilija. Hubert opiskeli Heidelbergissä ja myöhemmin Baselissa. Hän tutustui reformaation ajatuksiin sveitsiläisen reformaattori Johannes Oecolampadiuksen kautta. Tämän suosituksella Hubertista tulikin Etelä-Saksan reformaattorin Martin Butzerin (Bucer) apulainen Strasbourgissa 1531. Kun Butzer joutui lähtemään Strasbourgista 1549, joutui Hubertkin vaikeuksiin. Kun hän ei luopunut reformaation opista, hänet erotettiin virastaan St. Tuomaskoulussa. Hubert julkaisi kuitenkin Butzerin kirjoja ja hän oli jo vuonna 1545 julkaissut Butzerin kanssa virsikirjan Ein New Auserlesen Gesangbüchlin. Hubert myös huolehti tämän ns. Strasbourgin virsikirjan 1572 ilmestyneen painoksen julkaisemisesta. Hänen omia virsiä tunnetaan kuusi. Johann Sebastian Bach on käyttänyt kantaatissaan BWV 33 Hubertin kirjoittamaa virttä "Allein zu dir, Herr Jesu Christ". Virsi on ainoa Hubertin virsi joka on säilynyt käytössä. Se on Suomen evankelis-luterilaisen kirkon virsikirjassa virsi 296 (suom. Hemminki Maskulainen virsikirjaan 1605, uud. Elias Lönnrot 1872, komitea 1984). Sama käännös on myös Ruotsin kirkon virsikirjassa, virsi 543. == Lähteet == Luokka:Saksalaiset virsirunoilijat Luokka:Saksalaiset papit Luokka:Vuonna 1507 syntyneet Luokka:Vuonna 1577 kuolleet
Krummedike

Krummedike (muita kirjoitustapoja Krummedige ja Krummendiek) on alkuansa holsteinilainen aatelissuku, jonka haaroja tavataan Tanskassa ja Ruotsissa. Sen huomattavimmat jäsenet olivat Eerik Krummedike (k. 1439), tanskalainen valtaneuvos ja valtakunnan hovimestari, joka otti osaa unioniselkkauksiin Eerik Pommerilaisen aikana, ja hänen pojanpoikansa Henrik Krummedike (k. 1530), norjalainen ja tanskalainen valtaneuvos, Varbergin lääninherra. Hän luopui Kristiern II:sta ja toimi Fredrik I:n kohottamiseksi valtaistuimelle.Tietosanakirja / 4. Kaivo-Kulttuurikieli == Lähteet == == Aiheesta muualla == Luokka:Ruotsin aateli Luokka:Tanskan aateli Luokka:Keskiaikaiset suvut
Oleksandr Bereš

Oleksandr Myh’ailovytš Bereš (, 12. lokakuuta 1977 Pervomaisk, Ukrainan SNT, Neuvostoliitto – 29. helmikuuta 2004 Kiova) oli ukrainalainen telinevoimistelija, olympiamitalisti ja Euroopan mestari. Bereš voitti Sydneyn kesäolympialaisissa 2000 ottelun pronssia ja joukkuekilpailussa hopeaa, ja ylsi samoissa kisoissa loppukilpailuun lisäksi rekillä (viides) ja hevosella (seitsemäs). Samana vuonna hän voitti Bremenin EM-kilpailuissa ottelun ja rekin kultamitalit sekä pronssia hevosella. Seuraavana vuonna Gentin MM- kilpailuissa Bereš saavutti rekillä hopeaa ja hevosen sekä joukkuekilpailun pronssia. Ensimmäisen miesten arvokisamitalinsa Bereš voitti Lausannen MM- kilpailuissa 1997, missä hän sijoittui rekillä pronssille Jani Tanskasen ja Jesús Carballon jälkeen. Bereš kuoli Kiovassa helmikuussa 2004 vain 26-vuotiaana, kun toinen auto törmäsi hänen autoonsa.Olympediagymn-forum.net == Lähteet == * * Alexander Beresch (UKR) gymn-forum.net === Viitteet === == Aiheesta muualla == * Luokka:Ukrainalaiset telinevoimistelijat Luokka:Ukrainalaiset olympiamitalistit Luokka:Liikenneonnettomuudessa kuolleet Luokka:Vuonna 1977 syntyneet Luokka:Vuonna 2004 kuolleet
Gissey-sur-Ouche

Gissey-sur-Ouche on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Ouchejoen varrella, noin 26 kilometriä Dijonin kaupungista länteen. Kunnan keskustassa on 1100-luvulla rakennettu Neitsyt Marian syntymän kirkko. Kirkkoa muutettiin 1500- ja 1800-luvuilla. Tuolloin kellotornin tuffitorni korvattiin liuskekivitornilla, jota kehystää neljä pyramidionia. Ouchejoen ylittävä holvisilta on peräisin 1800-luvulta. Tiedosto:Mobeye-ÉtéDesVilles-Gissey-sur-Ouche -194.jpg|Neitsyt Marian syntymän kirkko Tiedosto:Pont Gissey sur Ouche DSC 0412.JPG|Ouchejoen ylittävä silta ==Lähteet== ==Aiheesta muualla== Luokka:Côte-d’Orin kunnat
Uusi Oluttehdas

Uusi Oluttehdas Osakeyhtiö Turussa (Nya Bryggeri Aktiebolaget i Åbo) on Turussa vuosina 1870-1920 toiminut panimo. Vuonna 2019 turkulainen pariskunta löysi omakotitalostaan panimon käyttämättömiä etikettejä, esitteitä ja muita materiaaleja, jonka seurauksena he päättivät perustaa panimon uudelleen. == Historia == Uuden Oluttehtaan perusti ruotsalainen panimomestari Carl Gustaf Ritou yhteistyökumppaneinaan kauppias Gustaf Albert Petrelius ja viinapolttimon omistaja kauppias Viktor Alexander Reims vuonna 1870. Tehdasta varten hankittiin kaksi vierekkäistä tonttia Kingelinin oluttehdasta vastapäätä Itäiseltä Pitkältäkadulta. Tonteille rakennettiin Suomen modernein panimo, joka aloitti toimintansa vuonna 1872. Tehtaaseen palkattiin 15 työntekijää, ja panimomestarina toimi Ritou. Oluttehtaasta tuli yksi Turun suurimmista tehtaista, joka tuotti huippuvuosinaan 700 000 litraa olutta vuodessa ja työllisti lähes 30 ihmistä. == Panimomestarit == * Carl Gustaf Ritou 1871-1875 * Josef Hendrik Karström -1875 * Georg Herman Palin 1875-1895 * Oskar Gröndahl 1895-1898 * Ferdinand Napoleon Orell 1898-1902 * Nils Philipsson 1902-1907 * Max Heining 1907-1920 == Lähteet == Luokka:Suomalaiset panimot
Keltainen valtio

Keltainen valtio on Suomessa sotilaallisissa skenaarioissa ja kielenkäytössä käytetty ilmaisu Suomeen tai muihin lähialueisiinsa vihamielisesti suhtautuvasta tai niihin hyökkäävästä Suomen lähialueella sijaitsevasta valtiosta. Kiertoilmaisuna eli eufemismina sitä käytetään joskus myös yleisemmin esimerkiksi populaarikulttuurissa puhuttaessa Venäjästä tai sitä edeltäneestä Neuvostoliitosta. Hyökkääjältä puolustautuvaa maata eli Suomea kutsuttiin vastaavissa skenaarioissa yleensä "siniseksi valtioksi". Vastaavasti sinisen valtion länsipuolella olevaa valtiota eli Ruotsia on kutsuttu "oranssiksi valtioksi". Venäjän hyökättyä Ukrainaan Puolustusvoimat kertoi heinäkuussa 2022 Puolustusvoimien keskustelukulttuurin muuttumisesta. Puolustusvoimat kertoo keskustelevansa Venäjästä ja Venäjän uhasta aikaisempaa avoimemmin, eikä keltaista valtiota käytetä Puolustusvoimien opetuksessa enää. == Lähteet == == Aiheesta muualla == * Helsingin Reservin Sanomat 6/2018 * Maavoimat * Ilta-Sanomat 10.12.2018 * Intti-suomi sanakirja * Valkealan Sanomat 7.12.2019 Luokka:Sotatieteet
Espoo Rugby Club

Espoo Rugby Club on vuonna 2013 perustettu espoolainen rugbyseura.. Kaudella 2022 seura pelaa Suomen toiseksi korkeimmalla sarjatasolla Rugbyn 1. divisioonassa == Historia == Espoo Rugby Club osallistui ensimmäistä kertaa miesten Suomen Mestaruussarjaan kaudella 2014. Kaudella 2016 Espoo Rugby Club sijoittui Suomen Mestaruussarjan viimeiseksi ja putosi sarjaporrasta alemmaksi Rugbyn 1. divisioonaan. Kaudella 2021 Espoo Rugby Club sijoittui sarjassa neljänneksi. ==Lähteet== ==Aiheesta muualla== * Espoo Rugby Clubin sivusto Luokka:Espoolaiset urheiluseurat Luokka:Suomalaiset rugbyseurat Luokka:Vuonna 2013 perustetut urheiluseurat
Ukrainan sankari

Ukrainan sankari () on ukrainalainen kunniamitali. Kunniamerkki on perustettu 23. elokuuta 1998 presidentti Leonid Kutšman määräyksellä. Sitä jaetaan kahdelle ryhmälle, kummallekin erilainen: siviilimerkki (nimellä Valtion ritarikunta) ja sotilasmerkki (nimellä Kultaisen tähden ritarikunta). == Historia == Mallia kunniamerkkiin haettiin Neuvostoliitossa jaettavasta Neuvostoliiton sankari -kunniamerkistä. Vastaavanlaisia kunniamerkkejä perustettiin myös muissa Neuvostoliitosta itsenäistyneissä maissa kuten mm. Valko-Venäjällä ja Venäjällä. Ensimmäistä kertaa kunniamerkkiä jaettiin 26. marraskuuta 1998, jolloin siviilimerkin sai Borys Paton, Ukrainan kansallisen tiedeakatemian johtaja. Ensimmäisen sotilasmerkin sai Oleksandr Antonov 21. elokuuta 1999. Vuonna 2017 kunniamerkki myönnettiin ensimmäisen kerran ulkomaalaiselle: valkovenäläiselle Mih’ail Žyzneuskille, joka sai surmansa vuoden 2014 Euromaidan-mielenosoituksien yhteydessä. Siviilikunnianmerkki myönnettiin Vjatšeslav Tšornovilille vuonna 2000 hänen Ukrainan itsenäistymisen hyväksi tekemästään työstä. == Jakamisperusteet ja käyttö == Ukrainan sankari -kunniamerkki, ja sen mukana tuleva titteli, on Ukrainan korkein mahdollinen kunnianosoitus, jota myönnetään erityisen sankarillisista teoista. Vuoteen 2023 mennessä sen oli saanut lähes 800 henkilöä. Kunniamerkki voidaan myöntää myös kuoleman jälkeisenä kunnianosoituksena. Kunniamerkkiä kannetaan puvun tai uniformun vasemmassa rinnassa ja se sijoitetaan kaikkien muiden ukrainalaisten kunniamerkkien yläpuolella. Ukrainan sankarille myönnetään aina kaksi versiota kunniamerkistä: juhlakäyttöön ja arkisempaan käyttöön. Mikäli henkilö on saanut sekä sotilas- että siviilimerkin, sotilasmerkki sijoitetaan vasemmalle ja siviilimerkki oikealle. Ritarikunnan nauha on mallinnettu Ukrainan lipun mukaan: * kunniamerkin nauha == Galleria == Tiedosto:Орден-Державы.jpg|Siviilimerkki Tiedosto:Ukrainian Medal of the Gold Star.jpg|Sotilasmerkki == Lähteet == Luokka:Ukrainan kunniamerkit
Leo Pylkkö

Leo Viktor Pylkkö (9. syyskuuta 1901 Savitaipale – 10. kesäkuuta 1974 Kuusankoski) oli suomalainen yrittäjä ja yritysjohtaja, joka sai teollisuusneuvoksen arvonimen. Pylkön vanhemmat olivat puuseppä Juho Pylkkö ja Eva Markku ja puolisot Sylvi Matilda Pylkkö ja vuodesta 1945 Taimi Sylvi Lemmikki Tapio. Pylkkö kävi kansakoulun Kotkassa ja meni siellä oppipojaksi setänsä vaatturiliikkeeseen. Suoritettuaan kisällintutkinnon vuonna 1924 hän toimi liikkeessä leikkaajana. Sedän kuoltua Pylkkö hankki liikkeen omistukseensa vuonna 1929. Liike menestyi ja Pylkkö kehitti vaatteiden valmistusta varten ns. osatyöperiaatteen, jossa vaatturit erikoistuivat tiettyyn työvaiheeseen. Vuonna 1949 vaatteiden teollista tuotantoa ja tukku- ja vähittäiskauppaa varten perustettiin uusi yhtiö, Könsi Oy, ja Leo Pylkkö Oy jatkoi tilauspukimona ja vähittäismyyntiliikkeenä. Pylkön Pukimo -yhtiöksi nimensä muuttaneena sillä oli 1960-luvun alussa enimmillään Kotkassa ja Haminassa neljä myymälää. Teolliseen vaatetuotantoon perustettiin Könsi-yhtiön ohella Kausi-Puku Oy. Harjoittamansa liiketoiminnat Pylkkö myi vuonna 1964. Teollisuusneuvoksen arvonimen Pylkkö sai vuonna 1962. Hänellä oli sekä alansa että alueellisia luottamustoimia. Hän vaikutti keskeisesti muun muassa Kotkan Vaatturiammattikoulun perustamiseen vuonna 1950. Pylkkö toimi myös urheilun piirissä, hän oli harrastanut nuorempana voimistelua ja oli siinä vielä ikämiesten Suomen mestari 1934–1935. Hän oli myös Kotkan Into -seuran aktiivi ja valmentaja sekä seudullisten ja kansallisten voimistelujärjestöjen johtokuntien jäsen. Pylkkö sai Suomen Voimisteluliiton ja Kotkan Innon kultaiset ansiomerkit.Kuolleita. Helsingin Sanomat, 14.6.1974, s. 21. ==Lähteet== Luokka:Suomalaiset kauppiaat Luokka:Suomalaiset voimistelijat Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1901 syntyneet Luokka:Vuonna 1974 kuolleet
Muchingan maakunta

Muchingan maakunta (Muchinga Province) on yksi Sambian maakunnista. Maakunta sijaitsee Sambian koillisosissa ja sen itäpuolella on Itäinen maakunta, lounaispuolella Keskinen maakunta, länsipuolella Luapulan maakunta ja luoteispuolella Pohjoinen maakunta. Pohjoisessa Muchingan maakunta rajautuu myös Tansanian rajaan ja idässä Malawin rajaan. Muchingan maakunta on lounaasta koilliseen hieman pitkulainen ja sijaitsee Muchingavuorten alueella niiden molemmin puolin. Maakunta on myös nimetty Muchingavuorten mukaan. Muchingan maakunta perustettiin marraskuussa 2011 ja sen hallinnollinen keskus on Chinsali. Maakunta jakautuu kahdeksaan piiriin, joita ovat Chinsali, Isoka, Kanchibiya, Lavushimanda, Mafinga, Mpika, Nakonde ja Shiwang’andu. == Lähteet == Luokka:Sambian maakunnat
Inovallée

Inovallée on teknologiapuisto, joka sijaitsee Grenoblen kaupungin lähellä Ranskassa. Teknologiapuisto perustettiin vuonna 1972 lyhenteellä ZIRSTacronym ZIRST.lesechos.fr, A Grenoble, la ZIRST va étendre sa zone d'influence., ja siitä tuli Inovallée vuonna 2005. Siellä toimii pääasiassa tieto- ja viestintätekniikan alan yrityksiä. Vuonna 2014 puistossa työskenteli yli 362 yritystä ja 11 174 ihmistä. Inovallée hyötyy myös Université Grenoble-Alpes, Grenoble Institute of Technology ja Polygone Scientifique läheisyydestä.Inovallée == Lähteet == == Aiheesta muualla == * inovallee.com Luokka:Ranskan tiede ja tekniikka Luokka:Tiedepuistot Luokka:Isère
Hyytelöbrotula

Hyytelöbrotula (Aphyonus gelatinosus) on toukkabrotuloihin kuuluva kalalaji. Sitä tavataan syvistä vesistä kaikista valtameristä. ==Koko ja ulkonäkö== Hyytelöbrotula voi kasvaa suurimmillaan noin 20-25 cm pitkäksi. Laji on ruumiinmuodoltaan pitkäomainen ja kapenee pyrstöä kohden. Kalan silmät ovat pienet ja alkeelliset ja ihon peittämät. Selkä-, pyrstö- ja peräevät ovat yhtyneet. Hyytelöbrotula on väriltään läpikuultavan kellertävä ja ruumis on hyytelömäinen. ==Levinneisyys ja elintavat== Hyytelöbrotulaa tavataan Atlantista Meksikonlahdelta ja Karibianmereltä sekä Kanariansaarten ja Azorien läheisyydestä. Intian valtameressä siitä on havaintoja eteläisestä Afrikasta ja Tyynessämeressä Australian itäosissa. Laji liikkuu useimmiten 900-2 500 metrin syvyydessä. Hyytelöbrotula synnyttää eläviä poikasia. ==Lähteet== Luokka:Käärmenilkkakalat
Tom Burke (näyttelijä)

Tom Burke (s. 30. kesäkuuta 1981 Lontoo) on englantilainen näyttelijä. Hän on esiintynyt muun muassa elokuvissa Only God Forgives (2013), The Invisible Woman – kielletty rakkaus (2013), The Souvenir (2019), Mank (2020) ja Furiosa: A Mad Max Saga (2024). Televisiossa Burke on näytellyt pääosaa salapoliisisarjassa C. B. Strike, joka kertoo Cormoran Strike -nimisestä yksityisetsivästä. Sarja perustuu J. K. Rowlingin salanimellä kirjoittamiin kirjoihin. Burke tunnetaan myös The Musketeersista, jossa hän esitti muskettisoturi Athosta. Muita rooleja hänellä on ollut esimerkiksi sarjoissa The Crown ja Sota ja rauha. Burke on näyttelijäpari David Burken ja Anna Calder-Marshallin lapsi. Näyttelijä Alan Rickman oli hänen kummisetänsä. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1981 syntyneet Luokka:Elävät henkilöt
Volodarka

Volodarka () on kaupunkityyppinen taajama Ukrainan Kiovan alueella. Volodarka on osa Bila Tserkvan piiriä. Vuoden 2021 alussa Volodarkan taajamassa arvioitiin asuvan 5 818 henkeä. == Kuvagalleria == Tiedosto:Volodarka center 002.JPG|Volodarkan keskustaa Tiedosto:Нині тут православна церква.jpg|Volodarkan ortodoksinen kirkko == Lähteet == Luokka:Bila Tserkvan piiri Luokka:Kiovan alueen kaupunkityyppiset taajamat
Menetelmälennonjohto

Menetelmälennonjohto tarkoittaa lennonjohtoa ilman reaaliaikaista, useimmiten tutkaan tai ADS-syötteeseen perustuvaa tilannekuvaa. Lennonjohdon tilannekuva muodostuu tällöin lentäjien antamiin paikkailmoituksiin sekä ennalta sovittuihin mittari- ja näkölentomenetelmiin ja lähilennonjohdon (yleensä lennonjohtotorni) tapauksessa myös näköhavaintoihin nojaten. 2000-luvulta alkaen reaaliaikaisista valvontateknologioista on käytetty yhteisnimitystä valvontajärjestelmä (surveillance system). Nimityksellä on haluttu korostaa sitä, että reaaliaikaisia tietolähteitä voi nykyään olla käytössä useita samanaikaisesti, ja muitakin kuin tutka. == Historia ja nykytilanne == Ennen lennonjohtotutkan yleistymistä 1960-70-luvulta alkaen, menetelmälennonjohto oli yleisin tapa toteuttaa lentoliikenteen valvonta. Lennonjohtajat käyttivät erilaisia havaintovälineitä, kuten seinätauluja, lentoliuskoja (otettiin Suomessa uutena järjestelmänä käyttöön Helsingin lentoaseman avaamisen yhteydessä, kolmantena maana maailmassa) Hanski, Jari: Torni kutsuu -- Suomen lennonjohtajien yhdistys 50 vuotta, SLJY 2002, s. 15-ja ilmatilan pienoismalleja, helpottaakseen liikennetilanteen hahmottamista. Myös Helsingin lennonjohto oli täysin menetelmäpohjainen vuoteen 1957 saakka: annettavat lennonjohtoselvitykset perustuivat mittarilennon osalta ensisijaisesti radiomajakoihin. Suomen maakuntalentoasemilla menetelmälennonjohto oli laajalti käytössä 2010-luvulle asti, poikkeuksena Pirkkalan ja Rovaniemen kaltaiset sotilaslentoasemat, joilla oli jo pitkään ollut tutka. 2010-luvulla tilanne muuttui, kun maakuntiinkin alettiin syöttää tutkakuvaa. Nykytilanteessa menetelmälennonjohdon käyttö rajoittuu lähinnä häiriötilanteisiin (esim. tutkaviat) , osa-aikaisesti eräille pienille kentille, sekä valtameri-ilmatilaan, tosin sielläkin on viime vuosina otettu käyttöön teknologioita, jotka antavat käyttöön tosiaikaista tilannetietoa, joten puhtaasta menetelmälennonjohdosta on voitu alkaa asteittain luopua. Teknologia on yleisemminkin yksinkertaistamassa toimintaa valtamerialueilla: esimerkiksi maaliskuusta 2024 ei kaikkeen valtameri-ilmatilaan vaadita enää erillistä (menetelmä)lennonjohtoselvitystä, vaan koneet voivat lentää alkuperäisen reittiselvityksensä mukaisesti, johon lennonjohto tarvittaessa puuttuu. == Lähteet == == Aiheesta muualla == Kestävät siivet -- tässä Ylen arkistodokumentissa vuodelta 1956 nähdään tuolloin viimeistä vuotta toimineen Helsingin menetelmälennonjohdon arkea. Tutka saatiin seuraavana vuonna, jolloin lennonjohdon toimintatavat muuttuivat voimakkaasti, vaikkakin tutkan täysimittainen käyttöönotto kesti useita vuosia. Dokumentissa esitelty paikkailmoitusmenettely on sama, jota edelleen käytetään esimerkiksi Atlantin ylittävillä lennoilla. Dokumentissa esiintyy mm. Convair Metropolitan OH-LRB, joka on nykyään näytteillä Suomen Ilmailumuseossa. Luokka:Lennonjohto
De diepte

De Diepte () on alankomaalaisen laulajan S10:n kappale, joka julkaistiin 3. maaliskuuta 2022. Hän edusti kappaleella Alankomaita vuoden 2022 Eurovision laulukilpailussa Torinossa. Kappale laulettiin kokonaan hollanniksi. Viimeksi hollanninkielinen kappale esitettiin kilpailussa vuonna . Kappale kilpaili Euroviisujen finaalissa, jossa se sai 171 pistettä ja saavutti sijan 11. == Lähteet == Luokka:Alankomaiden euroviisuedustuskappaleet Luokka:Vuoden 2022 euroviisuedustuskappaleet
Luettelo Olli Antonion kappaleista

Luettelo rap-artisti Olli Antonion kappaleista. == A == * ASDFGHJK * Aurora Kutsuu == B == * Britneyn Hiukset == D == * De Puta Madre * Donnie Dorka == E == * Ei Oo Aikaa * Eloton == F == * Fiktioo * Frendi == G == * Gigolon Poika == H == * Half-Life 3 * Happoo * Heijastan * Huono Juhlissa * Hyppää * Hävytön == J == * Jahtaan Lohikäärmettä == K == * Kellokosken Prinsessa * Kerää Luus * Kohmelo * KRTT * Ku Skriivaan Mun Kirjan * Kultaketju == L == * Lopunaikojen Laiha Irwin * Luttine == M == * Melkee Itkee * Mitä Mä Oon Vetäny * Moneyshot * Mutsi * Mä Oon Niin Ruma == N == * Niinku Sut Omistaisin * Noi Mustat Pilvet * NPC == O == * Omis Maailmoissani * Omistan Sen * Ota Happee == P == * Pelottavan Hyvä Fiilis * Pinkkei Elefanttei * Pitää Mennä Soitellaan Ehkä * Pushaa * Putoon Ylöspäin == R == * Rajatapaus * Rakkaus On Pelkkää Painetta Palleissa * Relaa Delaa * Roskaruokaa Ja Paskahuumorii * Rullaan Spotil * Ruumisauton Nopeudel == S == * Sluibaava Supermies * Soitin Pomolle * Sori Jos Oon Myöhäs * Spessuisku * Sä Et Oo == T == * Taivaal * Takas Mutsille * Tarina * Täl Pysäkil == V == * Vaikea Elää * Valot * Verhot Kii * Vulva == W == * Wuhu Wuhu == Ä == * Älä Anna Mun Estää * Älä Kysele Tyhmii Olli Antonio
De Puta Madre

De Puta Madre on lahtelaisen rap-artisti Olli Antonion ensimmäinen sooloalbumi. == Kappaleet: == # Pinkkei Elefanttei - 3:00 # Kultaketju - 2:52 # Half-Life 3 - 2:54 # De Puta Madre 3:12 # Luttine - 2:42 # Omistan Sen - 1:48 # Spessuisku - 2:50 # Ku Skriivaan Mun Kirjan - 2:27 # Valot - 3:14 # Verhot Kii - 2:27 # Frendi [vinyyli painoksen bonuskappale] - ??? # Eloton [vinyyli painoksen bonuskappale] - ??? == Singlet: == * Pinkkei Elefanttei (2017) * Kultaketju (2017) * Valot (2017) * De Puta Madre (2018) == Lähteet == Luokka:Vuoden 2018 esikoisalbumit
Ruumisauton Nopeudel

Ruumisauton Nopeudel on lahtelaisen rap-artisti Olli Antonion toinen sooloalbumi. == Kappaleet == # Kerää Luus - 3:50 # Ruumisauton Nopeudel 2:15 # Moneyshot - 2:49 # Ei Oo Aikaa - 3:04 # Sori Jos Oon Myöhäs - 2:56 # Mitä Mä Oon Vetäny - 3:25 # Älä Anna Mun Estää - 3:25 # Putoon Ylöspäin - 3:35 # Ota Happee - 3:46 # Omis Maailmoissani - 3:31 == Singlet == * Omis Maailmoissani (2018) * Mitä Mä Oon Vetäny (2019) * Ei Oo Aikaa (2020) * Ota Happee (2020) == Lähteet == Luokka:Vuoden 2020 albumit
Negatiiviset Nuoret 2

Negatiiviset Nuoret 2 on punk/rap -yhtye Negatiivisten Nuorten toinen albumi, joka julkaistiin 20. toukokuuta 2022. Albumin julkaisi Olli Antonion edustama levy-yhtiö Kreme Records. == Kappaleet == # # # # # # # # # # # # == Singlet == * Roskaruokaa Ja Paskahuumorii (2021) * Vaikea Elää (2021) * Aurora Kutsuu (2022) == Kokoonpano == * Olli Karejoki (laulu) * Eetu Knuutila (laulu, kitara) * Jonne Haapala (kitara) * Aleksi Määttänen (basso) * Juha Aalto (rummut) == Arvostelut == * Soundi: Levyarvio: Viisi vuotta vanhempia, yhä nimensä veroisia – Negatiiviset Nuoret tekee lauluja dokaamisesta ja itseinhosta Viitattu 22.7.2022. == Lähteet == Luokka:Suomalaiset albumit Luokka:Vuoden 2022 albumit
5.0 (Kalle Kinoksen albumi)

5.0 on tamperelaisen rap-artisti Kalle Kinoksen viides studioalbumi, joka julkaistiin vuonna 2021. Albumilta julkaistiin kaksi singleä. Ensin tuplasingle "Automaatti" / "5.0" ja toinen single "Ihan Muuten Vaan". Albumin julkaisijana toimi PME Records. Albumin vastaavana tuottajana toimi tuttuun tapaan Tiedemies, jonka kanssa Kinos on julkaissut Kalevacation ja Kalevacation 2 EP:t. Levyllä vierailee Tarbash Luoti, Eevil Stöö, Brädi, Silkinpehmee, Aina ja Olli Antonio. == Kappaleet == # 5.0 - 2:40 # Ihan Muuten Vaan - 2:26 # Kivi Pöytään - 2:55 # Kiva Poika (feat. Tarbash Luoti & Eevil Stöö) - 5:10 # Automaatti - 1:52 # Älä Usko Kaikkee - 3:00 # 1 Planeetta - 2:51 # Pyöräyttää (feat. Brädi & Silkinpehmee) - 4:36 # Älä Koske / Älä Yski (feat. Aina) - 3:31 # 200 Vuoden Päästä (feat. Olli Antonio) - 2:56 == Tuottajat == * Tiedemies (1,2,3,4,6,7,8,10) * Tommi Palonen (9) * Kalifornia- Keke (5) == Lähteet == Luokka:Vuoden 2021 albumit
Vastavirtaan

Vastavirtaan on suomalaisen heavy rock -yhtye Valonkantajien kolmas studioalbumi. Se julkaistiin 24. marraskuuta 2017 levymerkillä Samsara Records. == Kappaleet == # # # # # # # # # == Arvostelut == * Inferno: * Soundi: == Lähteet == == Aiheesta muualla == * * Luokka:Vuoden 2017 albumit Luokka:Valonkantajien albumit
Virginie

Virginie on Heidi Könkään ohjaama draama- ja televisioelokuva, joka ensiesitettiin 14. joulukuuta 2009 Yle TV1:n Kotikatsomo-ohjelmapaikalla. Se perustuu Anna Kortelaisen romaaniin Virginie! (2002). Elokuva kertoo suomalaisen taidemaalarin Albert Edelfeltin sekä hänen mallinaan toimineen Virginien välisen rakkaustarinan. == Lähteet == Luokka:Suomalaiset draamaelokuvat Luokka:Suomalaiset televisioelokuvat Luokka:Vuoden 2009 suomalaiset elokuvat
Arent Styke

Arent Styke oli merirosvopäällikkö, joka mainitaan vuosina 1392–1398 Sven Sturen rinnalla Itämerellä ja Pohjanlahdella liikkuneiden vitaaliveljien päämiehenä. Luultavasti juuri hän johti sitä rosvojoukkoa, joka valloitti Korsholman linnan mahdollisesti vuonna 1396 ja piti sitä sen jälkeen pari vuotta hallussaan. Almarstäkin sopimuksessa 10. lokakuuta 1398 Sture, Styke ym. vitaaliveljet tekivät rauhan kuningatar Margareetan kanssa ja lupasivat luovuttaa hänelle 3000 Lyypekin markan maksusta hallussaan olleet Faxeholmin ja Styrsholmin linnat Ruotsin Pohjanmaalla ja Korsholman Suomessa, viimeksi mainitun seuraavana keväänä kolme viikkoa ennen pääsiäistä.Tietosanakirja / 9. Stambulov-Työaika Eräs Hennekin Styke omisti saman vuosisadan keskivaiheilla Pyhäjoen kuninkaankartanon Perniössä, joten Arent Styke oli mahdollisesti suomalaistaustainen. == Lähteet == Luokka:Merirosvot ja kaapparit Luokka:Suomen keskiajan henkilöt Luokka:Vaasan historia
HBD RIP

HBD RIP on Paperi T.n ja Khidin yhteisalbumi, joka julkaistiin 20. maaliskuuta 2020. == Kappaleet == == Arvostelut == * Rumba: 8/10Ulospääsyä etsimässä – arviossa Paperi T:n ja Khidin HBD RIP Viitattu 3.3.2022. * Soundi: Arvio: Voiko jatko-osa olla alkuperäistä parempi? Paperi T ja Khid koettavat onneaan – ja tulosta syntyy Viitattu 3.3.2022. ==Lähteet== Luokka:Vuoden 2020 albumit Luokka:Paperi T:n albumit Luokka:DJ Kridlokkin albumit
Gustaf Drake

Gustaf Drake (af Hagelsrum) (1634–1684) oli merirosvo, joka lähti oltuansa hovijunkkarina ja ratsumestarina vuonna 1661 Kalmarista merirosvousretkelle. Hän hyökkäsi lähellä Bornholmia erään hollantilaisen kauppalaivan kimppuun, tappoi laivaväen ja anasti tavarat, jotka vietiin Ruotsiin. Tapaus tuli kuitenkin ilmi, ja ryhdyttiin asiaan. Drake pääsi pakoon, mutta palasi kuitenkin myöhemmin Ruotsiin. Viktor Rydberg on käyttänyt Drakea aiheena romaanissaan Itämeren risteilijä (Fribytaren på Östersjön).Tietosanakirja / 2. Confrater-Haggai == Lähteet == Luokka:Vuonna 1634 syntyneet Luokka:Vuonna 1684 kuolleet Luokka:Merirosvot ja kaapparit Luokka:Ruotsalaiset sotilaat
Pia Rendic

Pia Rendic on suomalainen ihmiskauppa-asiantuntija, pappi ja kirjailija. Hän on Vapauta uhri -järjestön perustaja ja toiminnanjohtaja. Järjestö auttaa seksikaupan uhreja Kyproksella ja Suomessa. Pia Rendic perusti saarelle ensimmäisen niin kutsutun puolivälin talon sekä päiväkeskuksen vuonna 2014. Järjestö valittiin syksyllä 2017 EU:n ihmiskaupan vastaisen työn foorumiin. Järjestö tekee tavoittavaa työtä etenkin Pohjois-Kyproksen yökerhoissa. Koulutukseltaan Rendic on teologian maisteri, väitöskirjatutkija, kasvatustieteen kandidaatti ja seksuaaliterapeutti. Hän on työskennellyt myös lentoemäntänä. Vuonna 2019 hän oli ehdolla eduskuntavaaleissa kristillisdemokraattisesta puolueesta.Pia Rendic Vaalit.KD Vuonna 2020 Rendic kertoi, että häntä tentattiin laittomasti THL:n ihmiskaupan uhreille suunnattavia asumispalveluita koskevassa työhaastattelussa kristillisen vakaumuksensa vaikutuksesta työhön. Pia Rendic oli lähetystyössä perheensä kanssa, kun sai rukoillessaan Jumalalta käskyn auttaa prostituoituja. Rendic on itse tullut seksuaalisesti hyväksikäytetyksi lapsena. Hän on naimisissa IT- alalla työskentelevän Rene Rendicin kanssa. Heillä on viisi lasta. === Teokset === * Ihmiskaupan kasvot, 2015, ISBN 9789516195998 * Voihan porno!, 2018, ISBN 9789527058916 * Rikottu luottamus. Liisa Puhalainen 2018, ISBN: 9789518888225 * Taivaallisen hyvää seksiä, 2020, ISBN: 9789522524584 == Lähteet == Luokka:Pornografian vastaiset aktivistit Luokka:Suomalaiset teologit Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Vigone

Vigone () on kunta Italiassa Piemonten alueella sijaitsevassa Torinon metropolikaupungissa.Vigone Sapere.it Vigone Enciclopedia Treccani Vigone Turismo Torino Vuoden 2022 alussa kunnassa oli arviolta 5 114 asukasta. ==Lähteet== ==Aiheesta muualla== Luokka:Torinon metropolikaupungin kunnat
Jano (Gasellien albumi)

Jano on hip hop -kollektiivi Gasellien viides studioalbumi, joka julkaistiin 26. lokakuuta 2018 levymerkillä Johanna Kustannus. == Kappaleet == # # # # # # # # # # == Arvostelut == * Keskisuomalainen: Levyarvio: Gasellien rap lainaa häpeilemättä 90-luvun poikabändikulttuurista Viitattu 3.3.2022. * Rumba: 9/10Rap ja pop kättelevät tyylipuhtaasti ja ilman kompromisseja – arviossa Gasellien Jano Viitattu 3.3.2022. == Lähteet == Luokka:Vuoden 2018 albumit Luokka:Gasellien albumit
Otakar Vejvoda

Otakar Vejvoda (s. 18. kesäkuuta 1972 Kladno, Tšekkoslovakia) on tšekkiläinen jääkiekkoilija ja maailmanmestari, joka pelasi hyökkääjänä. Vejvoda pelasi urallaan 106 ottelua Tšekkoslovakian jääkiekkoliigassa ja 118 ottelua Tšekin Extraligassa vuosina 1990–1996. Näissä hän teki yhteensä tehopisteet 74+100=174. Kotimaassaan hän edusti koko uransa Rytíři Kladnoa ja voitti seurassa pronssia kaudella 1993–1994. Vejvoda pelasi myös kaksi kautta Ruotsin pääsarjassa Elitserienissä, jossa hän edusti AIK IF:ta vuosina 1996–1998. Vejvoda edusti Tšekkiä MM-kilpailuissa vuosina 1995 ja 1996. Jälkimmäisissä kisoissa Tšekki voitti maailmanmestaruuden ja Vejvoda nimettiin turnauksen tähdistökentälliseen. Hän edusti Tšekkiä myös vuoden 1996 maailmancupissa. Yhteensä Vejvoda pelasi 71 maaottelua tehopistein 23+8=31. Pelaajauransa jälkeen Vejvoda on toiminut valmentajana Tšekissä ja Ruotsissa. Hänen veljensä Martin ja isänsä Otakar ovat myös jääkiekkoilijoita. == Lähteet == Luokka:Tšekkiläiset jääkiekkoilijat Luokka:Jääkiekon maailmanmestarit Luokka:Vuonna 1972 syntyneet Luokka:Elävät henkilöt
Zen (Gasellien albumi)

Zen on hip hop -kollektiivi Gasellien kuudes studioalbumi, joka julkaistiin 12. helmikuuta 2021. == Kappaleet == # # # # # # # # # # # # # # # == Arvostelut == * Helsingin Sanomat: Gasellien uutuuslevy kuulostaa vanhalta Trendi-lehdeltä, hitas-asuntojen arvonnalta ja markkinoinnin perus­kurssilta – mutta enää bändin menestystä ei pysäytä mikään Viitattu 3.3.2022. * Soundi: Levyarvio: Aikuistunutta elämää betonikuutioiden arjesta – Enää Gasellit eivät juo kaljaa metroasemilla Viitattu 3.3.2022. == Lähteet == Luokka:Vuoden 2021 albumit Luokka:Gasellien albumit
Kosminen näytelmä

Kosminen näytelmä on Jouni Hiltusen ohjaama, käsikirjoittama ja tuottama suomalainen dokumenttielokuva vuodelta 2005. Elokuva on henkilödokumentti Kati Sinenmaasta, joka on päättänyt elää yhteiskunnan ulkopuolella Helsingin Pasilaan rakentamassaan kivilinnassa. == Lähteet == Luokka:Vuoden 2005 suomalaiset elokuvat Luokka:Suomalaiset dokumenttielokuvat
Tultšynin piiri

Tultšynin piiri () on hallinnollinen piiri Ukrainan keskiosissa Vinnytsjan alueella. Piiri on perustettu alkujaan vuonna 1923. Piiriä laajennettiin merkittävästi heinäkuussa 2020. Lännessä Tultšynin piirin naapureina ovat Mohyliv-Podilskyin ja Žmerynkan piirit, pohjoisessa Vinnytsjan piiri, ja idässä Haisynin piiri. Etelässä Tultšynin piiri rajautuu Moldovaan. Piirin hallinnollinen keskus on Tultšyn (14 668 as., 2021). Tultšynin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Vinnytsjan alueen piirien lukumäärän kuuteen. Aiempaa laajemman Tultšynin piirin pinta-alaksi tuli 3 859,2 neliökilometriä. Ukrainan tilastokeskus arvioi Tultšynin piirin väkiluvuksi 152 281 (1.1.2021). Piiri on väestöltään maaseutuvoittoinen. Kaupunkilaisiksi luokiteltiin 36,2 prosenttia piirin asukkaista (55 171 as.), eli Tultšynin kaupungin ja piirin kahdeksan kaupunkityyppisen taajaman väestö. Tulchynskyi-Raion.png|Aiempi Tultšynin piiri (ennen 7/2020 alueuudistusta) oli nykyistä pienialaisempi. Вид на Тульчин з пагорбів.jpg|Tultšynin kaupunkia. 2\. Тульчин (Успенська церква).jpg|Uspenskin kirkko Tultšynissä. ==Lähteet== ==Aiheesta muualla== Luokka:Vinnytsjan alueen piirit
Sylvia Brustad

Sylvia Kristin Brustad (s. 19. joulukuuta 1966 Elverum) on norjalainen entinen työväenpuolueen poliitikko. Hän istui suurkäräjillä vuosina 1989–2009 ja toimi neljä kertaa ministerinä: lapsi- ja perheministerinä (1996–1997), kunta- ja alueministerinä (2000–2001), terveys- ja peruspalveluministerinä (2005–2008) sekä elinkeino- ja kauppaministerinä (2008–2009). Lisäksi hän oli Hedmarkin läänin maaherra vuosina 2010–2013. ==Lähteet== ==Aiheesta muualla== * Sylvia Brustad Norjan suurkäräjien verkkosivuilla Luokka:Norjan ministerit Luokka:Norjan maaherrat Luokka:Vuonna 1966 syntyneet Luokka:Elävät henkilöt
Lvivin piiri

Lvivin piiri () on hallinnollinen piiri Ukrainan länsiosassa Lvivin alueella. Piirin naapureina ovat Drohobytšin ja Stryin piirit etelässä, Sambirin ja Javorivin piirit lännessä, Puola luoteessa, Tšervonohradin piiri pohjoisessa, Zolotšivin piiri idässä sekä Ternopilin ja Ivano-Frankivskin alueet kaakossa. Piirin hallinnollinen keskus on Lviv (721 510 as., 2021). Lvivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Samassa yhteydessä useasta aiemmasta piiristä ja Lvivin aiemmasta kaupunkipiiristä yhdistämällä muodostetun Lvivin piirin pinta-alaksi tuli 4 976,2 neliökilometriä. Ukrainan tilastokeskus arvioi Lvivin piirin väkiluvuksi 1 146 538 (1.1.2021). Kaupunkilaisiksi luokiteltiin 75,2 prosenttia piirin asukkaista, eli piirin 12 kaupungin (Bibrka 3 810 as., Dubljany 9 793 as., Hlynjany 3 005 as., Horodok 16 158 as., Kamjanka-Buzka 10 544 as., Komarno 3 707 as., Lviv, Peremyšljany 6 552 as., Pustomyty 9 432 as., Rava-Ruska 8 586 as., Vynnyky 18 527 as., ja Žovkva 13 895 as.) ja 10 kaupunkityyppisen taajaman (joista väkirikkaimpina mainittakoon Brjuh’ovytši 6 440 as., Rudne 7 350 as., Štšyrets 5 677 as.) väestö. LvivCityCenter2019.jpg|Lvivin keskustaa. Panorama of Vynnyky.jpg|Näkymä Vynnykyyn. ==Lähteet== ==Aiheesta muualla== *
108 (luku)

108 (satakahdeksan) on luonnollinen luku, jota edeltää luku 107 ja seuraa luku 109. == Matematiikassa == * 108 on yhdistetty, puolitäydellinen ja runsas luku. * 108 on ”erittäin runsas luku” (), koska sen tekijöiden summa (280) on suurempi kuin millään pienemmällä luvulla. * 108 on Harshad-luku kymmenjärjestelmässä, koska se on jaollinen luvulla 1+0+8 eli yhdeksällä. * 108 on Harshad-luku heksadesimaalijärjestelmässä, koska se on jaollinen luvulla 6+\text{C}_{16} eli 18:lla. * Alkulukuparin (107, 109) keskiarvo on 108. * 108 voidaan muodostaa luvun 3 kahden eri potenssin summana: 3^4+3^3. * 108 voidaan muodostaa kolmen neliöluvun summana kahdella tavalla: 10^2+2^2+2^2 tai 6^2+6^2+6^2. * 108 voidaan muodostaa kuutio- ja neliöluvun summana kahdella tavalla: 2^3+10^2 tai 3^3+9^2. (ei lukujonossa, koska tapoja on tasan kaksi) * 108 on jaollinen tekijöidensä määrällä (12:lla). * 108 ensimmäisen alkuluvun summa (28 697) on myös alkuluku. * Heptominoja on 108 erilaista, kun kierrettyjä tai peilattuja kuvioita ei lasketa erikseen (katso kuva). == Luonnontieteissä == * Alkuaineiden jaksollisessa järjestelmässä 108 on hassiumin järjestysluku. * Kadmium-108 on kadmiumin vakaa isotooppi. * Palladium-108 on palladiumin vakaa isotooppi.Isotope data for palladium-108 in the Periodic Table (arkistoitu) * Tantaali-181 on tantaalin vakaa ja luonnossa yleisin isotooppi. Sen neutroniluku on 108.Isotope data for tantalum-181 in the Periodic Table (arkistoitu) * Maan etäisyys Auringosta vastaa noin 108 Auringon halkaisijaa. * Kuun etäisyys Maasta vastaa noin 108 Kuun halkaisijaa. * Venuksen keskietäisyys Auringosta on noin 108 miljoonaa kilometriä. * 108 Hecuba on pikkuplaneetta. == Muissa yhteyksissä == * Alkuperäinen seututie 108 kulki nykyisessä Raaseporissa. * Uno-korttipakassa on 108 korttia. * Canastaa pelataan 108 kortilla. * Lukua 108 pidetään pyhänä dharmalaisissa uskonnoissa kuten hindulaisuudessa, jainalaisuudessa ja buddhalaisuudessa. Buddhalaisuuden kautta luku esiintyy myös monessa itäaasialaisessa itsepuolustuslajissa. == Lähteet == Luokka:Luonnolliset luvut
Henry Beaufort

Henry Beaufort (1377–1447) oli Lincolnin ja Winchesterin piispa, lordikansleri ja kardinaali sekä Englannin Henrik IV:n velipuoli. Hän osallistui Konstanzin kirkolliskokoukseen, jossa hän edisti Martinus V:n paaviksi tuloa. Henrik V:n kuoltua Beaufortista tuli Henrik VI:n holhooja. Kun paavi oli käskenyt Beaufortia kokoamaan varoja hussilaisia vastaan tehtävää ristiretkeä varten, hän käytti kertyneet varat sotaan Jeanne d’Arcia vastaan, ja oli esimiehenä tämän vuonna 1431 kuolemaan tuominneessa tuomioistuimessa.Tietosanakirja / 1. A-Confort ==Lähteet== == Aiheesta muualla == Luokka:Vuonna 1377 syntyneet Luokka:Vuonna 1447 kuolleet Luokka:Winchesterin piispat Luokka:Lincolnin piispat Luokka:Englantilaiset kardinaalit Luokka:Oxfordin yliopiston kanslerit
Hugh Latimer

Hugh Latimer (1480–1555) oli englantilainen teologi. Hän oli englantilaisen uskonpuhdistuksen ensimmäisiä miehiä ja etevänä pidetty saarnamies. Katolisen puolen päästessä Marian aikana valtaan hänet poltettiin roviolla Oxfordissa. Uskonpuhdistuksen edistämiseen hänellä oli erittäin suuri vaikutus niin puheidensa kuin varsinkin persoonallisuutensa kautta.Tietosanakirja / 5. Kulttuurisana-Mandingo ==Lähteet== Luokka:Vuonna 1480 syntyneet Luokka:Vuonna 1555 kuolleet Luokka:Worcesterin piispat Luokka:Englantilaiset teologit Luokka:Englannin reformaatio
Stephen Gardiner

Stephen Gardiner (n. 1483–1555) oli englantilainen piispa ja valtiomies. Hänestä tuli kardinaali Thomas Wolseyn sihteeri, ja hän saavutti Henrik VIII:n suosion toimimalla tämän hyväksi tämän avioerojutussa Katariina Aragonialaista vastaan. Hän kannatti myös kuninkaan kirkollista suprematiaa, mutta pysyi muuten hartaana katolisena. Hänet nimitettiin vuonna 1531 Winchesterin piispaksi. Edvard VI:n ollessa vallassa Gardiner vastusti uskonpuhdistusta, ja hänet pantiin vankeuteen, mutta hän pääsi vapaaksi Marian noustua valtaistuimelle 1553. Hänestä tuli lordikansleri, ja hän oli jonkun aikaa kuningattaren vaikutusvaltaisimpia neuvonantajia. Marian toimeenpanemissa protestanttien vainoissa hän osoitti useasti pikemmin lempeyttä kuin ankaruutta. Hän julkaisi kuninkaan suprematian puolustukseksi vuonna 1535 kirjoituksen De vera obedientia, jossa esitetyistä mielipiteistä hän kuitenkin myöhemmin luopui.Tietosanakirja / 2. Confrater-Haggai ==Lähteet== Luokka:Vuonna 1483 syntyneet Luokka:Vuonna 1555 kuolleet Luokka:Winchesterin piispat Luokka:Englannin reformaatio Luokka:Cambridgen yliopiston kanslerit
Voznesensk

Voznesensk () on kaupunki ja Voznesenskin piirin (178 336 as., 2021) hallinnollinen keskus Ukrainan eteläisen Mykolajivin alueella, Etelä-Bug -joen varrella. Kaupungista on 89 kilometriä eteläkaakossa sijaitsevaan aluekeskukseen Mykolajiviin. Kaupungissa oli vuoden 2021 alun arvion mukaan 34 050 asukasta. Keisarinna Katariina II:n asetuksella aiemmalle Bugin kasakkojen talviasutuksen paikalle alettiin rakentaa kaupunkia vuonna 1795. Kaupunki perustettiin 1817. Vuonna 1938 siitä tuli suoraan alueen alainen aluehallinnollinen subjekti. Вокзал станції Вознесенськ.jpg|Voznesenskin rautatieasema. Церква Казанської Ікони Божої Матері у Вознесенську.jpg|Kirkko Voznesenskissa. ==Lähteet== ==Aiheesta muualla== Luokka:Mykolajivin alueen kaupungit
Rafael Grossi

Rafael Mario Grossi (s. 1961) on argentiinalainen diplomaatti. Hän on toiminut Kansainvälisen atomienergiajärjestön IAEA:n pääsihteerinä vuodesta 2019. Sitä ennen hän toimi Argentiinan Itävallan-suurlähettiläänä ja maan edustajana IAEA:ssa ja muissa Wienissä sijaitsevissa kansainvälisissä järjestöissä vuodesta 2013. ==ARA San Juan== Agentiinan laivaston sukellusveneen ARA San Juanin kadottua Argentiinan rannikon edustalla 15. marraskuuta 2017 Grossi ehdotti ydinkoekieltoa valvovien kuunteluasemien tallenteiden läpikäymistä. Äänihavainnoilla ei ehditty pelastaa miehistöä, mutta hylky lopulta löydettiin vuoden päästä läheltä arvioitua sijaintia. ==Lähteet== Luokka:Argentiinalaiset henkilöt Luokka:Kansainväliset järjestöt Luokka:Vuonna 1961 syntyneet Luokka:Elävät henkilöt
Kamin-Kašyrskyin piiri

Kamin-Kašyrskyin piiri () on hallinnollinen piiri Ukrainan luoteisosassa Volynian alueella, Valko-Venäjän Brestin alueen etelänapurina. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Kamin-Kašyrskyin piiri rajoittuu idässä Rivnen alueen Varašin piiriin, etelässä Lutskin piiriin ja lännessä Kovelin piiriin. Piirin hallinnollinen keskus on Kamin-Kašyrskyi (12 519 as., 2021). Kamin-Kašyrskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Kamin- Kašyrskyin piirin pinta-alaksi tuli 4 679,7 neliökilometriä. Ukrainan tilastokeskus arvioi Kamin-Kašyrskyin piirin väkiluvuksi 131 123 (1.1.2021). Piiri on väestöltään maaseutuvaltainen. Kaupunkilaisiksi luokiteltiin 22,1 prosenttia piirin asukkaista (28 937 as.), eli Kamin-Kašyrskyin kaupungin ja kahden kaupunkityyppisen taajaman väestö. KaminKashyrskyi-Raion.png|Kamin- Kašyrskyin piiri oli alueeltaan huomattavasti pienempi ennen heinäkuun 2020 alueuudistusta. ККРіздваБогородиці.jpg |Kirkko Kamin-Kašyrskyissä. ==Lähteet== ==Aiheesta muualla== Luokka:Volynian alueen piirit
Volodymyrin piiri

Volodymyrin piiri () on hallinnollinen piiri Ukrainan luoteisosassa Volynian alueella, Puolan itänapurina. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Volodymyrin piiri rajoittuu pohjoisessa Kovelin piiriin, idässä Lutskin piiriin ja etelässä Lvivin alueeseen. Piirin hallinnollinen keskus on Volodymyr (vuosina 1944-2021 nimeltään Volodymyr-Volynskyi; 38 070 as., 2021). Volodymyrin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Volodymyrin piirin pinta-alaksi tuli 2 556,5 neliökilometriä. Ukrainan tilastokeskus arvioi Volodymyrin piirin väkiluvuksi 171 264 (1.1.2021). Kaupunkilaisiksi luokiteltiin 61,5 prosenttia piirin asukkaista (105 354 as.), eli kolmen kaupungin (Volodymyr, Novovolynsk ja Ustyluh) sekä kolmen kaupunkityyppisen taajaman väestö. VolodymyrVolynskyi-Raion.png|Volodymyrin piiri oli alueeltaan huomattavasti pienempi ennen heinäkuun 2020 alueuudistusta. Володимир- Волинський (205) Комплекс Успенського собору.jpg| ==Lähteet== ==Aiheesta muualla== *
Väinö Ikonen (opistonjohtaja)

Väinö Adolf Ikonen (7. lokakuuta 1882 Jyväskylän maalaiskunta – 16. tammikuuta 1951 Turku) oli suomalainen opettaja ja työväenopiston johtaja.Ylioppilasmatrikkeli 1904 : matrikkelinumero 2940750-vuotias. Maist. Väinö Ikonen, Uusi Aura, 07.10.1932, nro 271, s. 6, Kansalliskirjaston digitaaliset aineistot Väinö Ikosen vanhemmat olivat räätäli Gustaf Adolf Ikonen (ent. Ikortti) ja Iida Maria Mäkinen. Hän pääsi ylioppilaaksi yksityistodistuksella Jyväskylän lyseosta 1904 ja valmistui Helsingin yliopistosta historiaa ja latinan kieltä opiskeltuaan filosofian kandidaatiksi 1909 ja filosofian maisteriksi 1919. Ikonen oli Loimaan yhteiskoulun johtajana 1910–1921 ja Turun suomalaisen työväenopiston johtajana 1921–1948. Ikonen toimi myös historian ja suomenkielen tuntiopettajana Turun oppikouluissa ja hän oli vuoden verran latinan kielen lehtorin viransijaisena Turun klassillisessa lyseossa. Ikonen kirjoitti sanomalehtiin muun muassa Turun historiasta ja muista historian aiheista. Vuonna 1936 hän julkaisi kulttuurihistoriallisen novellikokoelman Vanhaa Suomen Turkua, joka pohjautui laajaan 1600-luvun Turkua käsitelleeseen asiakirja-aineistoon.Kulttuuripakinaa 1600-luvun Turusta, Historiallinen Aikakauskirja, 01.01.1937, nro 2, s. 73, Kansalliskirjaston digitaaliset aineistot Väinö Ikonen oli naimisissa vuodesta 1907 Gunilla Hillbergin kanssa. == Teoksia == * Vanhaa Suomen Turkua. WSOY 1936 == Lähteet == Luokka:Suomen koulujen rehtorit Luokka:Vuonna 1882 syntyneet Luokka:Vuonna 1951 kuolleet
Väinö Ikonen

Väinö Ikonen -nimisiä henkilöitä ovat olleet: * Väinö Ikonen (1882–1951), suomalainen opettaja ja työväenopiston johtaja * Väinö Ikonen (1895–1954), suomalainen kilpapainija ja olympiamitalisti * Väinö Ikonen (1898–1988), suomalainen insinööri, yritysjohtaja ja teollisuusneuvos.
Musta albumi

Musta albumi on rap-artisti Julma-Henrin studioalbumi, joka julkaistiin 2. joulukuuta 2016. == Kappaleet == # # # # # # # # # # # # # == Arvostelu == * Soundi: Vastakkainasettelun aika ei ole ohi – Julma-H:n Mustalla albumilla Suomi on musta Viitattu 4.3.2022. == Lähteet == Luokka:Suomalaiset hip hop -albumit Luokka:Vuoden 2016 albumit
Lappi (Säynätsalo)

Lappi on pari sataa metriä pitkä saari Päijänteellä nykyään Jyväskylään kuuluvan entisen Säynätsalon kunnan alueella. Vajaan kilometrin päässä luoteessa on Päijänteen läntisellä mannerrannalla sijaitseva Kinkovuoren asuinalue.Kansalaisen karttapaikka == Lähteet == Luokka:Säynätsalon saaret Luokka:Päijänteen saaret
Hostomel

Hostomel () on kaupunkityyppinen taajama Ukrainan Kiovan alueella. Hostomel on osa Butšan piiriä. Vuoden 2021 alussa Hostomelin taajamassa arvioitiin asuvan 17 534 henkeä. Lähistöllä on Antonovin lentoasema. Venäläiset ampuivat hyökkäyksessään Ukrainaan 2022 Hostomelin kaupungin pormestarin Juri Prylypkon ja kaksi muuta ukrainalaista heidän ollessaan jakamassa avustustarvikkeita.Ukrainalaisviranomaiset: Venäjä ampui Hostomelin kaupungin pormestarin Ilta-Sanomat 7.3.2022. Viitattu 11.3.2022 == Kuvagalleria == Tiedosto:Рокач в Гостомелі.JPG|Kivisilta Hostomelissa Tiedosto:Дуб-Оберіг 02.jpg|Näkymä Hostomelista == Lähteet == Luokka:Butšan piirin kaupunkityyppiset taajamat
Gasoo Ei Breikkei

__NOTOC__ Gasoo Ei Breikkei on Kuben studioalbumi, joka julkaistiin 16. heinäkuuta 2021. == Kappaleet == # # # # # # # # # # # # # == Lähteet == Luokka:Kuben albumit Luokka:Vuoden 2021 albumit
Latimer

Latimer on muun muassa seuraavien henkilöiden sukunimi: * Andrew Latimer (s. 1947), brittiläinen rockmuusikko * Cedric Latimer (s. 1987), suomalainen koripalloilija * Ervin Latimer (s. 1952), yhdysvaltalais-suomalainen koripalloilija * Ervin Latimer (s. 1988), suomalainen muotisuunnittelija * Hugh Latimer (1480–1555), englantilainen teologi * Louise Latimer (1916–2012), yhdysvaltalainen näyttelijä * Marjorie Courtenay-Latimer (1907–2004), eteläafrikkalainen luonnontieteellisen museon kuraattori, jonka mukaan sai nimensä varsieväkala Latimeria * Rebecca Latimer Felton (1835–1930), yhdysvaltalainen kirjailija, lehtori, sosiaalireformaattori, poliitikko ja senaattori.
CBD-A

Kannabinoideihin luokiteltava kannabidiolihappo eli CBD-A on CBD:n esiaste. Kannabinoidi-syntaasi on monivaiheinen prosessi. Hamppukasvissa olevat yhdisteet muodostavat ensin kannabigerolihapon (CBG-A:n), josta myös muut kannabinoidihapot muodostuvat. Vaikka CBD-A:ta on pidetty ei-aktiivisena komponenttina ja dekaboksyloitua CBD:tä aktiivisena, niin nykytutkimusten mukaan myös CBD-A:lla on tutkittuja terapeuttisia vaikutuksia. Lämmön ja ajan vaikutuksesta kannabinoidihapot muuttuvat kannabinoideiksi. Tätä muuntumisprosessia kutsutaan dekarboksylaatioksi. CBD-A ei ole päihdyttävä. == Katso myös == * Kannabinoidit * Kannabidioli == Lähteet == Luokka:Kannabinoidit
Luettelo Oulun saarista

Tämä artikkeli on luettelo Oulun saarista. E * Elba H * Heinäsaaret * Hermanni * Hevossaari * Hietasaari K * Kiikeli * Kiramosaari * Kuusisaari L * Lammassaari P * Pikisaari * Pöllisaari S * Sonnisaari * Sorsasaari T * Tukkisaaret V * Varsasaari * Virheäsaari * Virransaari Ö * Öljysaari Oulun saaret Oulu *
Natalka Snjadanko

Natalka Volodymyrivna Snjadanko () (s. 1973 Lviv, Ukrainan SNT) on ukrainalainen kirjailija. Hän on kirjoittanut romaaneja ja novelleja, joita on käännetty eri kielille. Hän on saanut Joseph Conrad Korzeniowskin kirjallisuuspalkinnon. Hän on työskennellyt myös toimittajana ja kääntänyt kirjoja saksasta ja puolasta ukrainaksi. Hänen esseitään ja novellejaan on julkaistu The New York Timesissa, The Guardianissa ja muissa englanninkielisissä julkaisuissa. Snjadanko on julkaissut vuonna 2021 teoksen Перше слідство імператриці ('Keisarinnan ensimmäinen tutkimus', saksankielinen käännös Der Erzherzog, der den Schwarzmarkt regierte, Matrosen liebte und mein Großvater wurde, 1921). ==Palkinnot ja tunnustukset== * Joseph Conrad Korzeniowskin kirjallisuuspalkinto 2011 ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset toimittajat Luokka:Ukrainalaiset kääntäjät Luokka:Vuonna 1973 syntyneet Luokka:Elävät henkilöt